বাংলার কবিতা - আমি বেঁচে ছিলাম অন্যদের সময়েহুমায়ুন আজাদ
লগইনরেজিস্টার
আজ ৪ আষাঢ় ১৪২৪, শনিবার
নীড় পাতা
কবিতার বিষয়
নীতি কবিতা
রূপক কবিতা
ধর্মীয় কবিতা
দেশাত্মবোধক কবিতা
প্রেমের কবিতা
প্রকৃতির কবিতা
যুদ্ধের কবিতা
মানবতাবাদী কবিতা
বিরহের কবিতা
ছোটদের ছড়া-কবিতা
বিবিধ কবিতা
খ্যাতিমান কবি
কাব্যমেলা
ছবিতে কবিতা
কাব্যগ্রন্থ
মুক্তকথা
খবর
আমাদের কথা
বিজ্ঞপ্তি

আমি বেঁচে ছিলাম অন্যদের সময়ে
- হুমায়ুন আজাদ---সংকলিত (হুমায়ুন আজাদ)
আমি বেঁচে ছিলাম অন্যদের সময়ে।
আমার খাদ্যে ছিল অন্যদের আঙুলের দাগ,
আমার পানীয়তে ছিল অন্যদের জীবাণু,
আমার বিশ্বাসে ছিল অন্যদের ব্যাপক দূষণ।
আমি জন্মেছিলাম আমি বেড়ে উঠেছিলাম
আমি বেঁচে ছিলাম অন্যদের সময়ে।
আমি দাঁড়াতে শিখেছিলাম অন্যদের মতো,
আমি হাঁটতে শিখেছিলাম অন্যদের মতো,
আমি পোশাক পরতে শিখেছিলাম অন্যদের মতো ক’রে,
আমি চুল আঁচড়াতে শিখেছিলাম অন্যদের মতো ক’রে,
আমি কথা বলতে শিখেছিলাম অন্যদের মতো।
তারা আমাকে তাদের মতো করে দাঁড়াতে শিখিয়েছিলো,
তারা আমাকে তাদের মতো করে হাঁটার আদেশ দিয়েছিলো,
তারা আমাকে তাদের মতো করে পোশাক পরার নির্দেশ দিয়েছিলো,
তারা আমাকে বাধ্য করেছিলো তাদের মতো করে চুল আঁচড়াতে,
তারা আমার মুখে গুজে দিয়েছিলো তাদের দূষিত কথামালা।
তারা আমাকে বাধ্য করেছিল তাদের মতো করে বাঁচতে।
আমি বেঁচে ছিলাম অন্যদের সময়ে।
আমি আমার নিজস্ব ভঙ্গিতে দাঁড়াতে চেয়েছিলাম,
আমি পোশাক পরতে চেয়েছিলাম একান্ত আপন রীতিতে,
আমি চুল আঁচড়াতে চেয়েছিলাম নিজের রীতিতে,
আমি উচ্চারন করতে চেয়েছিলাম আন্তর মৌলিক মাতৃভাষা।
আমি নিতে চেয়েছিলাম নিজের নিশ্বাস।
আমি আহার করতে চেয়েছিলাম আমার একান্ত মৌলিক খাদ্য,
আমি পান করতে চেয়েছিলাম আমার মৌলিক পানীয়।
আমি ভুল সময়ে জন্মেছিলাম। আমার সময় তখনো আসে নি।
আমি ভুল বৃক্ষে ফুটেছিলাম। আমার বৃক্ষ তখনো অঙ্কুরিত হয় নি।
আমি ভুল নদীতে স্রোত হয়ে বয়েছিলাম। আমার মেঘ তখনো আকাশে জমে নি।
আমি বেঁচে ছিলাম অন্যদের সময়ে।
আমি গান গাইতে চেয়েছিলাম আপন সুরে,
ওরা আমার কন্ঠে পুরে দিতে চেয়েছিলো ওদের শ্যাওলা-পড়া সুর।
আমি আমার মতো স্বপ্ন দেখতে চেয়েছিলাম,
ওরা আমাকে বাধ্য করেছিলো ওদের মতো ময়লা-ধরা স্বপ্ন দেখতে।
আমি আমার মতো দাঁড়াতে চেয়েছিলাম,
ওরা আমাকে নির্দেশ দিয়েছিলো ওদের মতো মাথা নিচু করে দাঁড়াতে।
আমি আমার মতো কথা বলতে চেয়েছিলাম,
ওরা আমার মুখে ঢুকিয়ে দিতে চেয়েছিলো ওদের শব্দ ও বাক্যের আবর্জনা।
আমি খুব ভেতরে ঢুকতে চেয়েছিলাম,
ওরা আমাকে ওদের মতো করেই দাঁড়িয়ে থাকতে বলেছিলো বাইরে।
ওরা মুখে এক টুকরো বাসি মাংস পাওয়াকে বলতো সাফল্য,
ওরা নতজানু হওয়াকে ভাবত গৌরব,
ওরা পিঠের কুঁজকে মনে করতো পদক,
ওরা গলার শেকলকে মনে করতো অমূল্য অলংকার।
আমি মাংসের টুকরা থেকে দূরে ছিলাম। এটা ওদের সহ্য হয় নি।
আমি নতজানু হওয়ার বদলে নিগ্রহকে বরণ করেছিলাম। এটা ওদের সহ্য হয় নি।
আমি পিঠ কুঁজের বদলে বুকে ছুরিকাকে সাদর করেছিলাম। এটা ওদের সহ্য হয় নি।
আমি গলার বদলে হাতেপায়ে শেকল পড়েছিলাম। এটা ওদের সহ্য হয় নি।
আমি অন্যদের সময়ে বেঁচে ছিলাম। আমার সময় তখনো আসেনি।
ওদের পুকুরে প্রথাগত মাছের কোনো অভাব ছিলো না,
ওদের জমিতে অভাব ছিলো না প্রথাগত শস্য ও শব্জির,
ওদের উদ্যানে ছিলো প্রথাগত পুষ্পের উল্লাস।
আমি ওদের সময়ে আমার মতো দিঘি খুঁড়েছিলাম ব’লে
আমার দিঘিতে পানি ওঠে নি।
আমি ওদের সময়ে আমার মতো চাষ করেছিলাম ব’লে
আমার জমিতে শস্য জন্মে নি।
আমি ওদের সময়ে আমার মতো বাগান করতে চেয়েছিলাম ব’লে
আমার ভবিষ্যতের বাগানে একটিও ফুল ফোটে নি।
তখনো আমার দিঘির জন্য পানি উৎসারণের সময় আসে নি।
তখনো আমার জমির জন্য নতুন ফসলের সময় আসে নি।
তখনো আমার বাগানের জন্যে অভিনব ফুলের মরশুম আসে নি।
আমি বেঁচে ছিলাম অন্যদের সময়ে।
আমার সবকিছু পর্যবসিত হয়েছে ভবিষ্যতের মতো ব্যর্থতায়,
ওরা ভ’রে উঠেছে বর্তমানের মতো সাফল্যে।
ওরা যে-ফুল তুলতে চেয়েছে, তা তুলে এনেছে নখ দিয়ে ছিঁড়েফেড়ে।
আমি শুধু স্বপ্নে দেখেছি আশ্চর্য ফুল।
ওরা যে-তরুণীকে জরিয়ে ধরতে চেয়েছে তাকে ধরেছে দস্যুর মতো।
আমার তরুণীকে আমি জরিয়ে ধরেছি শুধু স্বপ্নে।
ওরা যে-নারীকে কামনা করেছে, তাকে ওরা বধ করেছে বাহুতে চেপে।
আমার নারীকে আমি পেয়েছি শুধু স্বপ্নে।
চুম্বনে ওরা ব্যবহার করেছে নেকড়ের মতো দাঁত।
আমি শুধু স্বপ্নে বাড়িয়েছি ওষ্ঠ।
আমি বেঁচে ছিলাম অন্যদের সময়ে।
আমার চোখ যা দেখতে চেয়েছিলো, তা দেখতে পায় নি।
তখনো আমার সময় আসে নি।
আমার পা যে-পথে চলতে চেয়েছিলো, সে পথে চলতে পারে নি।
তখনো আমার সময় আসে নি।
আমার হৃদয় যা নিবেদন করতে চেয়েছিলো, তা নিবেদন করতে পারে নি।
তখনো আমার সময় আসে নি।
আমার কর্ণকুহর যে-সুর শুনতে চেয়েছিলো, তা শুনতে পায় নি।
তখনো আমার সময় আসে নি।
আমার ত্বক যার ছোঁয়া পেতে চেয়েছিলো, তার ছোঁয়া পায় নি।
তখনো আমার সময় আসে নি।
আমি যে পৃথিবীকে চেয়েছিলাম, তাকে আমি পাই নি।
তখনো আমার সময় আসে নি। তখনো আমার সময় আসে নি।
আমি বেঁচে ছিলাম
অন্যদের সময়ে।
কবিতার বিষয়ঃ
কবিতাটি ২১১২ বার পঠিত হয়েছে
মন্তব্য যোগ করুন
কবিতাটির উপর আপনার মন্তব্য জানাতে লগইন করুন।
মন্তব্যসমূহ

সর্বাধিক পঠিত
ভালো থেকো
হুমায়ুন আজাদ
আমি সম্ভবত খুব ছোট কিছুর জন্য
হুমায়ুন আজাদ
আমাকে ছেড়ে যাওয়ার পর
হুমায়ুন আজাদ
তোমার দিকে আসছি
হুমায়ুন আজাদ
গোলাপ ফোটাবো
হুমায়ুন আজাদ
এ লাশ আমরা রাখবো কোথায়
হুমায়ুন আজাদ
তুমি হাতখানি রাখো
হুমায়ুন আজাদ
প্রেমিকার মৃত্যুতে
হুমায়ুন আজাদ
ফুলেরা জানতো যদি
হুমায়ুন আজাদ
গরীবের সৌন্দর্য
হুমায়ুন আজাদ
আত্মহত্যার অস্ত্রাবলি
হুমায়ুন আজাদ
আমি বেঁচে ছিলাম অন্যদের সময়ে
হুমায়ুন আজাদ
সব কিছু নষ্টদের অধিকারে যাবে
হুমায়ুন আজাদ
তোমার ক্ষমতা
হুমায়ুন আজাদ
এই তো ছিলাম শিশু
হুমায়ুন আজাদ
আমার অশ্রু
হুমায়ুন আজাদ
ব্যাধিকে রূপান্তরিত করছি মুক্তোয়
হুমায়ুন আজাদ
আমাদের মা
হুমায়ুন আজাদ
তৃতীয় বিশ্বের একজন চাষীর প্রশ্ন
হুমায়ুন আজাদ
আমার কুঁড়েঘরে
হুমায়ুন আজাদ
বাঙলা ভাষা
হুমায়ুন আজাদ
দ্বিতীয় আগমন
হুমায়ুন আজাদ
গোলামের গর্ভধারিণী
হুমায়ুন আজাদ
বাঙলাদেশের কথা (আমরা কি এই বাঙলাদেশ চেয়েছিলাম)
হুমায়ুন আজাদ
নতুন মন্তব্য
ভুল প্রেমে কেটে গেছে তিরিশ বসন্ত কবিতায় নাঈম জাহাঙ্গীর নয়ন- মন্তব্য করেছেন
ভালো লাগা রইল কবিতায়।
নারী ৫ কবিতায় পাপিয়া চ্যাটার্জী- মন্তব্য করেছেন
দারুন লেখা।
নারী ৫ কবিতায় সাজ সরওয়ার- মন্তব্য করেছেন
দারুণ লেখা। শুভেচ্ছা
নিঃসঙ্গতা কবিতায় ওমায়ের আহমেদ শাওন- মন্তব্য করেছেন
বালিকা তোমার স্বাদই যে আমাকে স্বাদ নিতে শেখায়..............!!!
ভালোবাসার কবিতা লিখবো না কবিতায় ওমায়ের আহমেদ শাওন- মন্তব্য করেছেন
সহজ ভাষার প্রয়োগে কেমন যেন এক নিবীড় ভালবাসার স্বাদ..............!!!
একেবারে ডুবে যেতে চাই কবিতায় সাজ সরওয়ার- মন্তব্য করেছেন
দারুন
একেবারে ডুবে যেতে চাই কবিতায় রিয়াজুল হাসান রাজু- মন্তব্য করেছেন
অস্বাধারণ
চলে যাওয়া মানে প্রস্থান নয় কবিতায় pijush kanti das- মন্তব্য করেছেন
পরম সত্য কে কতো সুন্দর ভাবে বললেন ।
ভালো থেকো কবিতায় pijush kanti das- মন্তব্য করেছেন
কবিতাটি যতোবার পড়ি চোখের সামনে এক বাংলার নৈসর্গিক চিত্র ভেসে ওঠে ॥
ভালো থেকো কবিতায় লক্ষ্মণ ভাণ্ডারী- মন্তব্য করেছেন
কবিতা শুধু কবির কবিতা নয়, গ্রাম বাংলার জলছবি।

আপনার অধিকার
সচরাচর জিজ্ঞাস্য প্রশ্ন
নীতিমালা
যোগাযোগ
কপিরাইট © 2013 - 2017 বাংলার কবিতা । সকল সত্ত্ব সংরক্ষিত